《边烽既息穑事告登歌以五十六字用和击壤》
宋代·武衍

见说边头事已宁，捷书复得寿春城。
从来方面多豪杰，均与朝廷击重轻。
枣实虽红休北雇，稻花垂白近西成。
民无饥色添欢色，气象方才似太平。

作者简介：武衍，字朝宗，原籍汴梁（今河南开封），南渡后寓临安（今浙江杭州）清湖河。所居有池亭竹木之胜，命曰适安。有《适安藏拙馀稿》、《适安藏拙乙稿》。理宗淳祐元年（一二四一）自序其集。事见《南宋古迹考》卷下。　武衍诗，以顾氏读画斋《南宋群贤小集》本为底本，新辑集外诗附于卷末。